**UGOVOR O ENERGETSKOM UČINKU**

Na temelju članka 26. u vezi s člankom 27. Zakona o energetskoj učinkovitosti (Narodne novine 127/2014 (u daljnjem tekstu: “ZUKE”), Uredbe o ugovaranju i provedbi energetske usluge u javnom sektoru (Narodne novine 11/2015) (u daljnjem tekstu: “Uredba”) a nakon provedenog otvorenog postupka javne nabave

Grad Ivanić Grad sa sjedištem u Parku hrvatskih branitelja 1, 10310 Ivanić Grad, OIB: 52339045122, zastupana po gradonačelniku Javoru Bojanu Lešu (u daljnjem tekstu: “Naručitelj”)

i

Zajednica ponuditelja:

**ELOS d.o.o.,** Stjepana Radića 10, Solin, OIB: 46333387903, zastupan po članu uprave Zoranu Samardžiću, Prugovo, Bezine 12, OIB: 60995008562

i

**Elektrocentar Petek d.o.o**., Etanska cesta 8, Ivanić-Grad, OIB: 17491977848, zastupan po direktoru Miroslavu Peteku iz Ivanić-Grada, Marovski put 4, OIB: 84936936106 (u daljnjem tekstu: „Pružatelj“)

sklapaju ovaj Ugovor o energetskom učinku dana 12. prosinca 2018.

**UVODNE ODREDBE**

Naručitelj je pripremio Dokumentaciju o nabavi na temelju koje je proveden otvoreni postupak javne nabave energetske usluge na način propisan Zakonom o javnoj nabavi i Dokumentacijom o nabavi, u cilju ostvarivanja ušteda u Operativnim troškovima Sustava javne rasvjete koji je predmetom ovog ugovora o energetskom učinku Naručitelja kako je propisano Dokumentacijom o nabavi.

S obzirom da je Naručitelj koji ugovara energetsku uslugu korisnik Sustava javne rasvjete koji je predmetom ovog Ugovora o energetskom učinku.

S obzirom da je Pružatelj društvo koje je spremno izvršiti usluge poboljšanja energetske učinkovitosti s ciljem ostvarenja uštede energije u Sustavu javne rasvjete koji je predmetom ovog ugovora o energetskom učinku.

Budući da je ponuda br. 1009/2018 od 10.09.2018. godine Pružatelja usluge energetske učinkovitosti odabrana Odlukom o odabiru KLASA: 022-05/18-01/74, URBROJ: 238/10-02-02/4-18-1od 25. listopada 2018. ekonomski najpovoljnijom ponudom u skladu s Zakonom o javnoj nabavi i Dokumentacijom o nabavi.

Budući da je odabrana ponuda br. 1009/2018 od 10.09.2018. godine Pružatelja usluge energetske učinkovitosti postala izvršna dana 12. prosinca 2018. godine.

Budući da Pružatelj potvrđuje da je njegova ponuda br. 1009/2018 od 10.09.2018. godine obvezujuća i konačna za Pružatelja.

Budući da je Pružatelj pregledao Sustav javne rasvjete koji je predmetom ugovora o energetskom učinku (terenski pregled) kao i dokumentaciju Naručitelja koja je dostupna u Dokumentaciji o nabavi u vezi sa Sustavom javne rasvjete koji je predmetom ugovora o energetskom učinku, a Pružatelj nije imao primjedbe i/ili prigovore na podatke i informacije koje je Naručitelj predočio Pružatelju u vezi sa Sustavom javne rasvjete koji je predmetom ovog ugovora o energetskom učinku.

Budući da Pružatelj raspolaže nužnim znanjima, te ljudskim, tehničkim i financijskim resursima za provođenje Projektnog zadatka i uredno izvršenje ovog ugovora o energetskom učinku u ugovorenim rokovima.

Budući da sklapanjem ovog ugovora Naručitelj namjerava postići uštede u operativnim troškovima Naručiteljevog Sustava javne rasvjete koji je predmetom ovog ugovora o energetskom učinku.

Budući da Pružatelj jamči Naručitelju da će uredno izvršiti obveze u skladu s ovim ugovorom i da će dostaviti Naručitelju jamstvo za uredno ispunjenje ugovornih obveza kao što je određeno u članku 9.3. ovog Ugovora.

Budući da će Naručitelj platiti Pružatelju Naknadu pod uvjetom da ostvari zajamčene uštede u Razdoblju zajamčenih ušteda kako su navedene u ponudi.

Naručitelj i Pružatelj ugovaraju sljedeće:

**DEFINICIJE POJMOVA**

Pojmovi u ovom ugovoru o energetskom učinku imaju sljedeće značenje:

1) Dokumentacija o nabavi je dokumentacija o nabavi objavljena u postupku javne nabave broj 2018/S 0F2 0020137 od 26.07.2018. godine u Eelektroničkom oglasniku javne nabave RH.

2) Godišnja ušteda je ostvarena Ušteda kako je utvrđena u verificiranom Izvješću o praćenju, mjerenju i verifikaciji ušteda energije (u daljnjem tekstu: “M&V izvješće”) za određeno razdoblje mjerenja u tijeku Razdoblja zajamčenih ušteda.

3) Energija znači električna energija.

4) Izvješće tijekom Razdoblja rekonstrukcije je izvješće kojim Pružatelj na mjesečnoj razini bilježi svoje aktivnosti tijekom Razdoblja rekonstrukcije sustava javne rasvjete, te koje na mjesečnoj razini odobrava Naručitelj svojim potpisom.

5) Mjerenje, praćenje i verifikacija (M&V) su aktivnosti i postupci praćenja, mjerenja i verifikacije koji se obavljaju u cilju pouzdanog utvrđivanja stvarnih ušteda energije koje se pripisuju izvršenim mjerama poboljšanja energetske učinkovitosti.

6) Mjere rekonstrukcije sustava javne rasvjete ili Mjere rekonstrukcije su sve aktivnosti za koje je Pružatelj odgovaran na temelju ovog ugovora i koje su zabilježene u Izvješću tijekom Razdoblja rekonstrukcije uključujući, između ostalog, izgradnju, proširenje, adaptaciju te obnovu kao i ugradnju/instalaciju i puštanje u rad instalacija, dijelova instalacija, ili opreme u Sustavu javne rasvjete koji je predmetom ugovora o energetskom učinku u vezi s provođenjem Mjera poboljšanja energetske učinkovitosti.

7) Mjere poboljšanja energetske učinkovitosti su energetske aktivnosti opisane u ZUKE, Uredbi, Dokumentaciji o nabavi, Ponudi i ovom Ugovoru, a koje su namijenjene smanjenju Operativnih troškova u Sustavu javne rasvjete koji je predmetom ovog ugovora o energetskom učinku.

8) Naknada je ugovoreni iznos naknade u novcu koji se Naručitelj obvezuje platiti Pružatelju energetske usluge u novcu pod uvjetom da Pružatelj postigne Zajamčene uštede u Razdoblju zajamčenih ušteda. Naknada se isplaćuje Pružatelju mjesečno. Mjesečna naknada je manja ili jednaka iznosu zajamčene mjesečne uštede (odnosno godišnje uštede podijeljene sa dvanaest mjeseci).

9) Naručitelj je osoba javnog prava koja je vlasnik i korisnik Sustava javne rasvjete koji je predmetom ugovora o energetskom učinku.

10) Obračunsko razdoblje je razdoblje od 12 mjeseci tijekom kojeg se računaju ostvarene uštede Energije u Razdoblju zajamčenih ušteda.

11) Operativni troškovi su troškovi potrošnje Energije i održavanja Sustava javne rasvjete koji je predmetom ugovora o energetskom učinku.

12) Operator distribucijskog sustava je pravna osoba koja obavlja prijenos/distribuciju/transport ili prodaju električne energije na području gdje se Sustav javne rasvjete koji je predmetom ovog ugovora o energetskom učinku nalazi.

13) Opskrbljivač energijom je energetski subjekt koji se bavi opskrbom energije na području na kojem se Sustav javne rasvjete koji je predmetom ovog ugovora o energetskom učinku nalazi.

14) Ovlašteni zastupnici su zastupnici ugovornih strana, ovlašteni za poduzimanje radnji u ime i za račun ugovornih strana. Ove osobe moraju biti ovlaštene zakonom, internim aktom ili aktom na zastupanje ili imati neko drugo ovlaštenje/punomoć na temelju koje mogu postupati u ime i za račun ugovorne strane.

15) Plan praćenja, mjerenja i verifikacije (M&V Plan) je dokument koji sadržava popis prethodno ugovorenih aktivnosti i postupaka koji trebaju biti izvršeni kako bi se utvrdile M&V aktivnosti implementiranih Mjera energetske učinkovitosti, te propisuje metodu praćenja, mjerenja i verifikacije Uštede Energije u skladu s Međunarodnim protokolom za mjerenje i verifikaciju učinka (IPMVP).

16) Podugovaratelj je svaka osoba s kojom je Pružatelj ugovorio izvršenje dijela Mjera poboljšanja energetske učinkovitosti iz ovog ugovora te za čiji rad Pružatelj odgovara jednako kao da ih je Pružatelj samostalno izvršio.

17) Ponuda je ponuda Pružatelja br. br. 1009/2018 od 10.09.2018. godine koja je izabrana u postupku javne nabave, te na temelju koje su ugovorne strane sklopile ovaj Ugovor (priložena ugovoru kao Prilog 2)

18) Projektni zadatak je projektni zadatak iz Priloga 1 ovom Ugovoru, a temeljem kojega se Pružatelj obvezuje izraditi Projekt energetske učinkovitosti.

19) Pružatelj je pravna osoba koje obavlja usluge energetske učinkovitosti čija je ponuda izabrana u postupku javne nabave ekonomski najpovoljnijom ponudom, te koji potpisuje ovaj Ugovor s Naručiteljem.

20) Projekt energetske učinkovitosti je pisani dokument kojeg je izradio Naručitelj u skladu sa pravilima struke i pravilima kojim se regulira projektiranje i gradnja, a kojim Pružatelj ima obuhvatiti i razraditi sva ulaganja kojima namjerava ostvariti Uštede.

21) Razdoblje rekonstrukcije je razdoblje provedbe Mjera rekonstrukcije koje traje najduže 4 (četiri) mjeseca, a završava kada Naručitelj potpiše Zapisnik o primopredaji.

22) Razdoblje zajamčenih ušteda je razdoblje koje počinje danom kada Naručitelj potpiše Zapisnik o primopredaji, te mu Pružatelj preda potrebne priloge i traje najduže 167 ( stošezdesetsedam ) mjeseci.

23) Referentna cijena energije je neto cijena energije određena u Dokumentaciji o nabavi i potvrđena ovim ugovorom za izvore Energije određene dokumentacijom o nabavi, uključujući sve naknade i ostale troškove koji su uključeni u obračun cijene energije od strane Operatora distribucijskog sustava, pri čemu će jedina varijabilna sastavnica biti PDV-a.

24) Referentna potrošnja energije je potrošnja Energije Sustava javne rasvjete koji je predmetom ugovora o energetskom učinku kako je ista opisana u Dokumentaciji o nabavi.

25) Referentni operativni trošak je Referentna potrošnja energije pomnožena s Referentnom cijenom energije uvećan za Referentni trošak održavanja.

26) Referentni uvjeti korištenja su uvjeti korištenja Sustava javne rasvjete koji je predmetom ugovora o energetskom učinku na koje će utjecati uvođenje Mjera poboljšanja energetske učinkovitosti kako su isti opisani u Izvještaju o energetskom pregledu koji je sastavni dio Dokumentacije o nabavi.

27) Referentni trošak održavanja je neto trošak određen u Dokumentaciji o nabavi za održavanje određenih dijelova Sustava javne rasvjete koji je predmetom ugovora o energetskom učinku na koje će utjecati uvođenje Mjera poboljšanja energetske učinkovitosti, uključujući sve naknade i ostale troškove, osim PDV-a.

28) Sustav javne rasvjete koji je predmetom ugovora o energetskom učinku je javna rasvjeta kojoj je vlasnik i koju koristi Naručitelj i na koju će se primjenjivati Mjere poboljšanja energetske učinkovitosti, a koja se može sastojati od nekoliko sektora rasvjetne mreže razgraničene točkom izmjene, ili drugom fizičkom ili operativnom granicom sa pripadajućim dijelovima.

29) Ugovorne strane su Naručitelj i Pružatelj energetske usluge.

30) Ugovorno razdoblje je razdoblje od potpisivanja do isteka ugovora.

31) Uštede su smanjenje Operativnih troškova Sustava javne rasvjete koji je predmetom ugovora o energetskom učinku koje nastaje kao rezultat provođenja Mjera poboljšanja energetske učinkovitosti izračunato u odnosu na Referentni operativni trošak.

32) Zajamčena godišnja ušteda jednaka je iznosu Zajamčenih ušteda podijeljenom s brojem godina Razdoblja zajamčenih ušteda.

33) Zajamčene uštede je ukupan iznos ugovorenih Ušteda u Razdoblju zajamčenih ušteda kao rezultat provođenja Mjera poboljšanja energetske učinkovitosti.

34) Zapisnik o primopredaji je pisani dokument koji Naručitelj i Pružatelj potpisuju, a kojim obavljaju pregled i primopredaju svih Mjera rekonstrukcije koje je Pružatelj izvršio temeljem ugovora (uključujući Priloge) kako bi potvrdili da je provedba istih u skladu s pozitivnim propisima Republike Hrvatske, ovim ugovorom, pravilima struke i primjenjivim standardima.

**1 PREDMET UGOVORA**

**1.1 Energetska usluga**

1.1.1 Ovim ugovorom Naručitelj ugovara, a Pružatelj se obvezuje pružiti Naručitelju energetsku uslugu u svrhu poboljšanja energetskih svojstava Sustava javne rasvjete. Energetska usluga podrazumijeva postizanje dokazivih ušteda na Operativnim troškovima za Naručitelja, a koje će se postići provođenjem Mjera poboljšanja energetske učinkovitosti koje se sastoje od:

(i) provođenja Mjera rekonstrukcije koje se sastoje od izvođenja svih radova, ugradnje opreme i materijala predviđenih Projektom energetske učinkovitosti;

(ii) stručnog nadzora nad provedbom Mjera rekonstrukcije;

(iii) praćenja i verifikacije ušteda prema Planu praćenja, mjerenja i verifikacije ušteda Energije u skladu sa Međunarodnim protokolom za mjerenje i verifikaciju učinka.

1.1.2 Pružatelj je odgovoran za provedbu Mjera poboljšanja energetske učinkovitosti u skladu s Ponudom i ovim Ugovorom s ciljem postizanja Zajamčenih ušteda na način opisan u Ponudi.

**1.2 Naknade za energetsku uslugu**

1.2.1 Naručitelj će Pružatelju za uslugu energetske učinkovitosti platiti ovim Ugovorom ugovorenu Naknadu pod uvjetom da iznos Ušteda dostiže iznos Zajamčenih ušteda.

1.2.2 Ugovorne strane suglasno utvrđuju da osim troškova koji su ovim ugovorom izričito predviđeni, Naručitelj neće imati nikakvih dodatnih troškova niti će za Naručitelja nastati bilo kakva dodatna obveza osim obveza s osnova ugovorne i/ili van ugovorne građansko-pravne odgovornosti.

**2 OVLAŠTENI ZASTUPNICI UGOVORNIH STRANA**

**2.1 Ovlašteni zastupnik**

2.1.1 U roku tri dana od dana potpisivanja ovog Ugovora, Naručitelj i Pružatelj imenovat će svoje Ovlaštene zastupnike, navodeći u cijelosti njihove kontakt detalje.

2.1.2 Ovlašteni zastupnici Ugovornih strana moraju biti ovlašteni poduzimati radnje u ime i za račun Naručitelja ili Pružatelja, tj. imati ovlast postupati u ime Naručitelja ili Pružatelja u svim pravnim i operativnim radnjama u vezi s ovim ugovorom.

2.1.3 Osim ako drugačije nije određeno ovim ugovorom, izjave Ugovornih strana koje se odnose na Ugovor proizvoditi će pravne učinke od dana kada ih je primila druga Ugovorna strana, pod uvjetom da su dostavljene na adrese Ovlaštenih zastupnika. Dostava na bilo koju drugu adresu Ugovornih strana neće proizvoditi pravni učinak.

**3 PONUDA**

**3.1 Cijena ponude za energetsku uslugu**

3.1.1 Cijena Ponude za energetsku uslugu ugovorenu ovim ugovorom predstavlja ukupnu naknadu za energetsku uslugu iz Ponudbenih tablica i iznosi ukupno: 8.976.128,00 kuna.

3.1.2 PDV od 25% iznosi 2.244.032,00 kuna.

3.1.3 Ukupna cijena Ponude za energetsku uslugu ugovorenu ovim ugovorom, uključujući PDV, iznosi 11.220.160,00 kuna.

**3.2 Zajamčene uštede**

3.2.1 Provedbom Mjera poboljšanja energetske učinkovitosti Pružatelj se obvezuje postići:

1. Godišnju uštedu u iznosu 841.512,00 kuna, PDV od 25% što čini iznos 210.378,00 kuna. Ukupna godišnja ušteda (uključujući PDV od 25%) u iznosu 1.051.890,00 kuna.
2. Godišnju potrošnju Energije nakon Razdoblja rekonstrukcije u iznosu od 506.685,00 kWh ili manje;

**4 TRAJANJE UGOVORA I UGOVORNE FAZE**

**4.1 Trajanje ugovora**

4.1.1 Ugovor o energetskom učinku se sklapa na rok od 167 ( stošezdesetsedammjeseci ) mjeseci od dana njegova potpisa.

**4.2 Ugovorne faze**

4.2.1 Ugovor ima dvije faze: Razdoblje rekonstrukcije i Razdoblje zajamčenih ušteda. Naručitelj će pružatelju usluge omogućiti pristup građevini tijekom obje ugovorne faze, sve u svrhu omogućavanja pružatelju ispunjavanje ugovornih obveza.

4.2.2 Razdoblje rekonstrukcije je razdoblje poduzimanja različitih aktivnosti provedbe Mjera poboljšanja energetske učinkovitosti koje su obuhvaćene Mjerama rekonstrukcije. Razdoblje rekonstrukcije započinje od dana uvođenja u posao i traje najduže 4 (četiri) mjeseca. Uspješno okončanje razdoblja rekonstrukcije Naručitelj potvrđuje potpisom Zapisnika o primopredaji.

4.2.3 Razdoblje zajamčenih ušteda je razdoblje iskorištavanja potencijala uštede Energije. Razdoblje zajamčenih ušteda započinje danom kada Naručitelj potpiše Zapisnik o primopredaji, te mu Pružatelj preda priloge iz članka 5.6.3 i traje najduže 128 (stotinudvadesetosam) mjeseci.

**5 RAZDOBLJE REKONSTRUKCIJE**

**5.1 Postupci i aktivnosti tijekom Razdoblja rekonstrukcije**

5.1.1 Pružatelj je obvezan voditi na mjesečnoj razini izvješće o provedenim aktivnostima tijekom Razdoblja rekonstrukcije koje će prikazivati izvršavanje Mjera rekonstrukcije u skladu s rasporedom na koji se Pružatelj obvezao u Ponudi.

5.1.2 Mjesečna izvješća tijekom Razdoblja rekonstrukcije moraju biti dostupna svim Ovlaštenim zastupnicima Ugovornih strana tijekom čitavog Ugovornog razdoblja, te Naručitelj ima pravo uvida i nadzora nad provođenjem Mjera rekonstrukcije.

5.1.3 Ovlašteni zastupnik Naručitelja će potvrditi uspješno izvršenje Mjera rekonstrukcije tijekom Razdoblja rekonstrukcije stavljanjem potpisa na mjesečno izvješće Pružatelja najkasnije do 15-og dana u mjesecu za radnje i aktivnost poduzete u prethodnom mjesecu.

5.1.4 Ukoliko je to propisano pozitivnim propisima Republike Hrvatske, Naručitelj se u ime i za račun Pružatelja obvezuje ishoditi sve potrebne dozvole o svom trošku, te osigurati dokumentaciju, dozvole i dopuštenja potrebna za provođenje Mjera rekonstrukcije.

**5.2 Sadržaj mjesečnog izvješća**

5.2.1 Izvješće tijekom Razdoblja rekonstrukcije će bilježiti sve aktivnosti Pružatelja koje predstavljaju Mjere rekonstrukcije, posebice one koje se odnose na:

1) radove, ugradnju materijala i/ili opreme u Sustav javne rasvjete, održavanje i zamjenu instalacija, njenih dijelova, uredno odlaganje neispravnih i/ili zamijenjenih instalacija, njenih dijelova, te opreme, stručan nadzor radova, tehničku inspekciju radova;

2) sve aktivnosti vezane uz provedbu M&V Plana;

3) tehničko prihvaćanje radova i aktivnosti koje su potrebne kako bi Naručitelj ishodio konačnu uporabnu dozvolu, ukoliko je ista potrebna temeljem primjenjivih propisa, te druge obveze potrebne za provedbu Mjera rekonstrukcije.

**5.3 Svojstva Mjera rekonstrukcije**

5.3.1 Naručitelj se obvezuje poduzeti Mjere rekonstrukcije sljedećih svojstava:

a. Mjere rekonstrukcije imaju biti u skladu sa pozitivnim propisima Republike Hrvatske, pravilima struke te primjenjivim standardima;

b. Mjere rekonstrukcije imaju biti funkcionalno usklađene s postojećim instalacijama/uređajima/opremom;

c. Mjere rekonstrukcije imaju biti funkcionalno usklađene s tehničkim uvjetima operatora distribucijskog sustava;

d. Mjere rekonstrukcije imaju biti usklađene sa ulaganjima predviđenima Ponudom;

e. Mjere rekonstrukcije imaju biti izvršene na način da jamče kvalitetu i uredno funkcioniranje provedenih Mjera poboljšanja energetske učinkovitosti bez skrivenih nedostataka/pogrešaka;

f. dovršenje različitih Mjera rekonstrukcije u skladu s rasporedom navedenim u Prilogu 2; te

g. izvršenje tehničkih aktivnosti na način da korisnici Sustava javne rasvjete nisu ograničeni pri uporabi istog više nego što je prijeko potrebno.

**5.4 Nemogućnost provođenja Mjera rekonstrukcije**

5.4.1 Pružatelj se neće smatrati odgovornim za okolnosti koje priječe provođenje Mjera rekonstrukcije, a koja nisu bile prezentirane u Dokumentaciji o nabavi, ili tijekom postupka javnog nadmetanja odnosno za koje Pružatelj nije znao niti je mogao znati ili za okolnosti koje nije uzrokovao Pružatelj i izvan su njegove kontrole i za koje Pružatelj ne odgovara.

5.4.2 U slučaju pojave okolnosti iz prethodnog stavka, Naručitelj se obvezuje otkloniti ih o vlastitom trošku bez odgode, pri čemu rok Razdoblja rekonstrukcije za Pružatelja ne teče sve dok se takve okolnosti ne uklone i stvore uvjeti za provedbu Mjera rekonstrukcije.

5.4.3 Naručitelj odgovara Pružatelju za štetu koja je Pružatelju nastala uslijed nastupa okolnosti iz stavka 5.4.1 po načelu krivnje.

**5.5 Odlaganje neispravne i/ili zamijenjene opreme i postupanje u skladu s zahtjevima zaštite okoliša**

5.5.1 Pružatelj o svom trošku provodi odlaganje opreme, njenih dijelova, i svih vrsta materijala koji su neispravni/oštećeni ili su zamijenjeni tijekom Razdoblja rekonstrukcije, sve u skladu s primjenjivim propisima o odlaganju gradskog, opasnog i drugog otpada, te će postupati u skladu sa svim zahtjevima zaštite okoliša koji su na snazi kod Naručitelja te na koje je Naručitelj Pružatelju skrenuo pozornost. Svu zamjenjenu opremu, materijal i dijelove Pružatelj će odložiti na odlagalište u nadležnosti Naručitelja, te Naručitelj nakon završetka Razdoblja rekonstrukcije preuzima brigu o zbrinjavanju predmetnog otpada.

5.5.2 Pružatelj će postupati u skladu sa svim internim pravilima koji su na snazi kod Naručitelja uključujući ali ne ograničavajući se na kodekse ponašanja, pravila o okolišu ili pravila vezana uz radne odnose, u onoj mjeri u kojoj se ta pravila izravno odnose na obveze Pružatelja temeljem ovog ugovora.

**5.6 Zapisnik o primopredaji**

5.6.1 Nakon završetka svih Mjera rekonstrukcije, Ugovorne strane će bez odlaganja provesti zajednički pregled i primopredaju svih Mjera rekonstrukcije koje je Pružatelj izvršio temeljem ugovora (uključujući Priloge) kako bi potvrdili da je provedba istih u skladu s pozitivnim propisima Republike Hrvatske, ovim ugovorom, pravilima struke i primjenjivim standardima.

5.6.2 Ugovorne strane pripremit će i potpisati Zapisnik o primopredaji kao dokaz da je primopredaja izvršena.

5.6.3 Sastavni dio Zapisnika o primopredaji su prikaz rezultata tipskih mjerenja snage električne energije na 5 (pet) pojedinačnih rasvjetnih mjesta prema izboru Naručitelja za svaki tip ugrađene svjetiljke. Navedena mjerenja obavlja tehnički osposobljena osoba Pružatelja u prisutnosti predstavnika Naručitelja i Pružatelja. Tipska mjerenja imaju za svrhu potvrditi električne snage svjetiljki prema ponudi Pružatelja i zahtjevima iz Dokumentacijom o nabavi, a samim time i proračun ušteda. Ukoliko navedena mjerenja pokazuju da je izmjerena snaga pojedinih svjetiljki veća od deklarirane snage ponuđene svjetiljke iz ponude Pružatelja, Naručitelj ima pravo odbiti potpisivanje Zapisnika o primopredaji. Pružatelj je obvezan priložiti Zapisniku o primopredaji sljedeće: (i) pozitivno mišljenje inženjera koji obavlja nadzor izvršenja Mjera poboljšanja energetske učinkovitosti, te (ii) kopije svih atesta (certifikata) i dokaza o ugrađenoj/instaliranoj opremi.

5.6.4 Potpisom Zapisnika o primopredaji Naručitelj potvrđuje da je Pružatelj izvršio svoje ugovorne obveze u odnosu na provedbu Mjera rekonstrukcije u skladu sa odobrenim Projektom energetske učinkovitosti, te da su se ostvarili preduvjeti za ostvarenje ušteda.

5.6.5 Od datuma potpisa Zapisnika o primopredaji i dostave Naručitelju priloga iz prethodnog stavka započinje Razdoblje zajamčenih ušteda.

5.6.6 U slučaju da koja Ugovorna strana raskine ugovor prije završetka svih Mjera rekonstrukcije, Ugovorne strane će pripremiti i potpisati Primopredajni zapisnik u kojem će biti prikazane Mjere rekonstrukcije izvršene do dana raskida ugovora. Pružatelj će zajedno sa Primopredajnim zapisnikom priložiti originale svih potvrda (certifikata), informacija i podataka o pribavljenoj, dostavljenoj i / ili ugrađenoj opremi, kao i svu prateću dokumentaciju uključujući, ali ne ograničavajući se na garancije proizvođača, priručnike, upute i vodiče vezane uz takvu opremu.

5.6.7 Ukoliko Naručitelj nakon potpisa Zapisnika o primopredaji ospori rezultate tipskih mjerenja električne snage svjetiljki, a samim time i proračun ušteda, Naručitelj ima pravo zatražiti mjerenje instaliranih snaga pojedinačnih svjetiljki na novoinstaliranom sustavu maksimalno jednom godišnje. Ako se utvrdi da instalirane snage u negativnom smislu ne odstupaju od referentnih vrijednosti (izmjerenih prilikom potpisa Zapisnika o primopredaji) naknadu za mjerenje snosi Naručitelj, a ukoliko se mjerenjem pokaže da postoje odstupanja izmjerene od referentne instalirane snage, troškove za mjerenje snosi Pružatelj.

**6 RAZDOBLJE ZAJAMČENIH UŠTEDA**

**6.1 Uštede**

6.1.1 U smislu ovog Ugovora, uštede su smanjenje Operativnih troškova Sustava javne rasvjete u Referentnim uvjetima korištenja koje nastaje kao rezultat provođenja Mjera poboljšanja energetske učinkovitosti izračunatim u odnosu na Referentni operativni trošak.

6.1.2 Vrijednost ušteda izračunava se kao projekcija postotka smanjenja Operativnih troškova Sustava javne rasvjete u vrijednosti postotka iz Ponude u odnosu na Referentni operativni trošak, primjenom Referentnih uvjeta korištenja i Referentne cijene energije.

6.1.3 Referentna potrošnja energije za izračun Referentnog operativnog troška iznosi 874.325,10 kuna godišnje odnosno 1.324.735,00 kWh Energije godišnje, prema vrijednostima objavljenima u Dokumentaciji o nabavi.

6.1.4 Referentna cijena energije kako je navedena u Dokumentaciji o nabavi je fiksna tijekom trajanja Razdoblja zajamčenih ušteda. Na taj način promjene cijene Energije tijekom Razdoblja zajamčenih ušteda neće imati utjecaj na izračun učinka te na njegovu naknadu. Promjene varijabilnih elemenata Referentne cijene energije (kao što su primjenjivi porezi, s iznimkom PDV-a) koji se odnose na potrošnju električne energije, ako su uključeni u Referentnu cijenu energije, neće utjecati na Referentnu cijenu energije kako je navedena u Dokumentaciji o nabavi.

6.1.5 Pružatelj se obvezuje da će Mjerama poboljšanja energetske učinkovitosti postići Zajamčenu uštedu u skladu sa vrijednostima iz Ponude.

6.1.6 Vrijednost Zajamčenih ušteda iz Ponude za cjelokupno Razdoblje zajamčenih ušteda iznosi:

11.220.160,00 kuna.

**6.2 Praćenje, mjerenje i verifikacija**

6.2.1 Pružatelj će izvršavati aktivnosti praćenja, mjerenja, i verifikacije u skladu s Planom praćenja, mjerenja i verifikacije, pridržavajući se odredaba Međunarodnog protokola za mjerenje i verifikaciju učinka, te Smjernica za praćenje ušteda energije.

6.2.2 Pružatelj je dužan napraviti vizualni pregled Sustava javne rasvjete najmanje jednom u tri mjeseca. Naručitelj se obvezuje učiniti Pružatelju dostupnim sve podatke o potrošnji Energije potrebne za provođenje ove obveze, te omogućiti pristup Sustavu javne rasvjete u opsegu koji je potreban za provođenje aktivnosti praćenja, mjerenja, i verifikacije.

6.2.3 Pružatelj se obvezuje pripremati na mjesečnoj razini i to zadnjeg dana u mjesecu za taj mjesec izvješće o rezultatima praćenja, mjerenja, i verifikacije, te ga dostavljati Naručitelju na odobrenje.

6.2.4 Naručitelj će u narednom roku od 10 kalendarskih dana od dana dostave izvješća isti razmotriti, te ga odobriti. Ukoliko Naručitelj ima prigovor na izvješće, mora obavijestiti Pružatelja u roku 10 kalendarskih dana od primitka izvješća o prigovoru uz navođenje razloga. Pružatelj će u daljnjem roku od 15 kalendarskih dana od primitka Naručiteljevog prigovora izvršiti nužne ispravke te poslati ispravljeno izvješće Naručitelju na odobrenje.

6.2.5 Odobrenjem izvješća koje se iskazuje potpisom Naručitelja na izvješću, Naručitelj potvrđuje ostvarenje Ušteda iz ovog Ugovora.

6.2.6 Ugovorne strane će učiniti sve napore kako bi pružile svu potporu u opsegu koji je potreban i poduzet će sve razumne korake radi međusobne suradnje u ostvarivanju Zajamčene uštede. Ugovornestrane neće poduzimati radnje kojima se sprječava ili koje mogu dovesti do sprječavanja ostvarenja Zajamčene uštede. Naručitelj se obvezuje pružiti Pružatelju sve informacije koje su mu dostupne a koje su nužne ili korisne za ostvarenje Zajamčene uštede, kao i omogućiti pristup Sustavu javne rasvjete u opsegu koji je potreban za ispunjenje prava i obveza Pružatelja temeljem ovog ugovora.

**7 ZAHTJEVI NA OSNOVI GARANCIJE ZA OPREMU I INSTALACIJE**

7.1 Pružatelj jamči Naručitelju da je sva oprema i instalacije, kao i njezini dijelovi ugrađena/instalirana u Sustav javne rasvjete koji je predmetom Ugovora o energetskom učinku u tijeku provođenja Mjera poboljšanja energetske učinkovitosti, pogodna za svoju redovitu svrhu u skladu s propisima proizvođača, i Ponudom, te da nema materijalnih niti pravnih nedostataka.

7.2 Jamstveno razdoblje počinje teći od trenutka instalacije/ugradnje u Sustav javne rasvjete koji je predmetom ugovora o energetskom učinku, a traje do isteka Ugovornog razdoblja. U slučaju da jamstvo proizvođača traje nakon isteka Ugovornog razdoblja, Pružatelj će putem cesije (ustupa tražbine) prenijeti na Naručitelja prava i koristi koje proizlaze iz takvog jamstva najkasnije do zadnjeg dana Ugovornog razdoblja.

7.3 Pružatelj će predati Naručitelju originale svih potvrda (certifikata) kao i svu dokumentaciju koja se odnosi na dostavljenu i / ili ugrađenu opremu uključujući ali ne ograničavajući se na priručnike za korisnike i vodiče, upute i testove učinkovitosti vezane uz takvu opremu.

**8 NEOSTVARENJE ZAJAMČENIH UŠTEDA**

**8.1 Neostvarenje Zajamčenih ušteda iz razloga koje se mogu pripisati Naručitelju**

8.1.1 Pružatelj ne odgovara Naručitelju za neostvarene Zajamčene uštede ukoliko se razlozi za neostvarenje mogu pripisati Naručitelju i/ili su pod nadzorom/ kontrolom Naručitelja.

8.1.2 Sljedeće okolnosti, ali ne isključivo, predstavljaju razloge navedene u stavku 8.1.1 ovog članka:

a. štetna radnja, propust, kršenje ili kašnjenje u izvršenju ovog Ugovora od strane Naručitelja, a posebice kašnjenje u ishođenju dozvola, dokumentacije i dopuštenja potrebnih za provođenje Mjera rekonstrukcije, ukoliko je obvezu njihova ishođenja preuzeo Naručitelj;

b. uklanjanje ili neovlaštene preinake Mjera poboljšanja energetske učinkovitosti od strane Naručitelja;

c. bitne promjene ili šteta Sustavu javne rasvjete koji je predmetom Ugovora o energetskom učinku ili Naručiteljevoj opremi ili sustavima koje rezultiraju smanjenjem Ušteda za više od 3% Zajamčene godišnje uštede.

8.1.3 U slučaju nastupa okolnosti iz stavka 8.1.2 ovog članka, rezultat kojih je privremeni gubitak Ušteda (manje od 90 dana uzastopno), Uštede će se temeljiti na procjeni Uštede koja bi bila ostvarena da se takav događaj nije dogodio, te se Naručitelj obvezuje platiti Pružatelju Naknadu temeljem takove procjene.

8.1.4 U slučaju nastupa okolnosti iz stavka 8.1.2 ovog članka, rezultat kojih je trajni gubitak Ušteda (više od 90 dana uzastopno), Pružatelj će imati pravo ili obračunati Uštede temeljem procjene Ušteda koje bi se ostvarile da se takav događaj nije dogodio ili raskinuti ovaj Ugovor bez obveze plaćanja ugovorne kazne i/ili naknade štete Naručitelju.

**8.2 Neostvarenje Zajamčenih ušteda iz razloga koji se mogu pripisati Pružatelju**

8.2.1 Naručitelj je ovlašten obustaviti plaćanje mjesečne naknade (tj. 1/12 Godišnje naknade iskazane u Ponudbenim tablicama) ukoliko iz mjesečnog izvješća o rezultatima praćenja, mjerenja i verifikacije proizlazi negativna razlika između Ušteda ostvarenih u tom mjesecu i 1/12 Zajamčenih godišnjih ušteda, a ista nije proizašla iz okolnosti iz članka 8.1.

8.2.2 U slučaju pojave negativne razlike iz prethodnog stavka, ugovor će se nastaviti bez obzira na gore propisanu negativnu razliku i obustavljeno plaćanje. Najkasnije do 15. prosinca Obračunskog razdoblja, Pružatelj će predati Naručitelju godišnje Izvješće o praćenju, mjerenju i verifikaciji ostvarene godišnje Uštede. U slučaju da godišnje Izvješće o praćenju, mjerenju i verifikaciji ukazuje da je ostvarena godišnja Ušteda minimalno jednaka Zajamčenoj godišnjoj uštedi, Naručitelj će najkasnije do 15. siječnja neposredno sljedećeg Obračunskog razdoblja platiti Pružatelju svaku mjesečnu naknadu koja je bila obustavljena u bilo kojem mjesecu tijekom Obračunskog razdoblja. U slučaju da godišnje Izvješće o praćenju, mjerenju i verifikaciji ukazuje da ostvarena godišnja Ušteda nije dosegla Zajamčenu godišnju uštedu, Naručitelj ima pravo Pružatelju uskratiti mjesečne naknade koje su bile obustavljene u bilo kojem mjesecu tijekom Obračunskog razdoblja, te na naknadu štete.

**9 NAKNADA ZA ENERGETSKU USLUGU**

**9.1 Početak plaćanja naknade za energetsku uslugu**

9.1.1 Naručitelj se obvezuje plaćati Pružatelju Naknadu u skladu sa dolje navedenim odredbama od dana potpisa Zapisnika o primopredaji, a sve pod uvjetom da je Ušteda u Obračunskom razdoblju jednaka Zajamčenoj godišnjoj uštedi, kako je predočeno primjenom Plana praćenja, mjerenja i verifikacije.

**9.2 Dinamika plaćanja naknade za energetsku uslugu**

9.2.1 Naručitelj se obvezuje plaćati Naknadu mjesečno temeljeno na ostvarenim i verificiranim uštedama prikazanima u izvješću o rezultatima praćenja, mjerenja i verifikacije. Mjesečna naknada iznosi 1/12 godišnje naknade iskazane u Ponudbenim tablicama (Tablica „Plan otplate“, stupac „Naknada za energetsku uslugu“).

9.2.2 Na mjesečni iznos naknade iz prethodnog stavka zaračunava se porez na dodanu vrijednost u skladu sa važećim Zakonom o porezu na dodanu vrijednost na dan izdavanja računa za Naknadu.

9.2.3 Povećanje ili smanjenje cijene Energije ne utječe na obračun Ušteda. Promjena režima korištenja Sustava javne rasvjete u odnosu na Referentne uvjete korištenja, za koju je odgovoran Naručitelj, ne utječe na obvezu plaćanja Naknade.

9.2.4 Naručitelj se obvezuje plaćati Naknadu za ostvarenu energetsku uslugu, što znači da se plaćanja za svaki period temelje na Uštedama ostvarenima u prethodnom periodu. Naručitelj se obvezuje uplatu naknade za energetsku uslugu vršiti na poslovni račun Pružatelja otvoren pri *[ navesti ime banke]* IBAN *[ navesti]*.

9.2.5 Pružatelj ispostavlja Naručitelju račun za energetsku uslugu mjesečno, a koji se Naručitelj obvezuje platiti do 20-og dana u mjesecu za prethodni mjesec. Pružatelj će ispostaviti Naručitelju račun za svaku mjesečnu naknadu obustavljenu temeljem članka 8.2.1 u skladu s člankom 8.2.2.

9.2.6 Na iznos neplaćenog, a dospjelog i neosporenog računa plaća se zakonska zatezna kamata.

**9.3. JAMSTVO**

Pružatelj se obvezuje dostaviti Naručitelju na dan potpisa ovog Ugovora zadužnicu za uredno ispunjenje ugovornih obveza u iznosu od 10% ukupne vrijednost Zajamčenih ušteda. Nakon završetka Razdoblja rekonstrukcije predmetnu zadužnicu Naručitelj će vratiti Pružatelju.

Pružatelj se obvezuje dostaviti Naručitelju na dan potpisa ovog Ugovora jamstvo za uredno ispunjenje ugovornih obveza u obliku zadužnice vrijednosti 1.000.000,00 Hrvatskih kuna, s rokom valjanosti do isteka ugovora.

**10 UGOVORNA KAZNA**

**10.1 Ugovorna kazna za kršenje odredbi Ugovora od strane Pružatelja**

10.1.1 Pružatelj će biti obvezan platiti Naručitelju ugovornu kaznu za slučaj kašnjenja u provedbi Mjera poboljšanja energetske učinkovitosti, ako je kašnjenje uzrokovano okolnostima na strani Pružatelja i za koje Pružatelj odgovara, u visini 2 (dva) promila od ukupnog iznosa Naknade za svaki kalendarski dan zakašnjenja, ali u svakom slučaju ne više od 10 (deset) posto Zajamčene uštede.

10.1.2 Pružatelj će biti obvezan za zamjenu neispravnih svjetiljki u razdoblju zajamčenih ušteda. Ukoliko Pružatelj ne otkloni kvar u predviđenom roku od pet radnih dana, Pružatelj će platiti ugovornu kaznu od 2 (dva) promila od ukupnog iznosa Naknade za svaki kalendarski dan zakašnjenja.

10.1.3 Ako Pružatelj ne izvršava uslugu na način kako je ugovoreno – povreda ugovornih obveza (neuredno izvršenje ugovora), Naručitelj ima pravo na naplatu ugovorne kazne u iznosu od 5% ukupne vrijednosti sklopljenog ugovora bez PDV-a.

10.1.4 Ukupna građanskopravna odgovornost Ugovorne strane temeljem ovog Ugovora ograničena je na dvostruku vrijednost Naknade koju je Pružatelj primio od Naručitelja temeljem ovog Ugovora. Odgovornost za običnu nepažnju Ugovornih strana izričito je isključena.

**10.2 Pravo Pružatelja na naknadu za slučaj nepridržavanja odredbi Ugovora od strane Naručitelja**

10.2.1 Povrijedi li Naručitelj odredbe Ugovora ili ukoliko se informacije predstavljene Pružatelju od strane Naručitelja u Dokumentaciji o nabavi ili za vrijeme trajanja ovog Ugovora pokažu netočnima ili nepotpunima, Naručitelj će biti obvezan:

a. Pružatelju nadoknaditi svu štetu nastalu kao posljedicu gore navedenih radnji;

b. platiti izvršene Mjere poboljšanja energetske učinkovitosti kako su evidentirane mjesečnim izvješćima tijekom Razdoblja rekonstrukcije, kao i

c. platiti sve naknade za implementirane Mjere poboljšanja energetske učinkovitosti.

**11 PREUZIMANJE RIZIKA**

**11.1 Rizik Naručitelja**

11.1.1 Naručitelj u cijelosti snosi rizik promjene režima korištenja Sustava javne rasvjete u odnosu na Referentne uvjete korištenja, osim u slučaju kada promjene u Sustavu javne rasvjete rezultiraju u razlici (pojedinačno ili kumulativno) manjoj od 3% godišnje ostvarene Uštede.

**11.2 Rizik Pružatelja**

11.2.1 Pružatelj snosi u cijelosti financijski, tehnički, komercijalni i gospodarski rizik provedbe ovog Ugovora.

11.2.2 Preuzimanje financijskog rizika podrazumijeva da je Pružatelj odgovoran snositi sve troškove Mjera poboljšanja energetske učinkovitosti uključujući troškove osiguranja imovine u koju je Pružatelj uložio sredstva.

11.2.3 Preuzimanje tehničkog rizika podrazumijeva da je isključivo Pružatelj odgovoran za tehničke karakteristike provedenih Mjera poboljšanja energetske učinkovitosti.

11.2.4 Preuzimanje komercijalnog rizika podrazumijeva obvezu i jamstvo Pružatelja da će provesti sve Mjere poboljšanja energetske učinkovitosti u skladu s ovim Ugovorom, pri čemu troškovi Pružatelja ne utječu na plaćanje Naknade Naručitelju temeljem ovog Ugovora, pa za Naručitelja ne nastaju nikakvi investicijski ili drugi troškovi povezani s primjenom i izvršenjem mjera, osim uobičajenih troškova redovnog održavanja.

11.2.5 Preuzimanje gospodarskog rizika znači da Pružatelj preuzima rizik za učinak Mjera poboljšanja energetske učinkovitosti, što znači jamstvo da će Mjere poboljšanja energetske učinkovitosti dovesti do ostvarenja Ušteda u skladu s ovim ugovorom.

**12 CESIJA**

12.1 Na pisani zahtjev Pružatelja, Naručitelj je dužan pristupiti zaključenju pravnih poslova kojima se dio ili cijela Naknada isplaćuje neposredno financijskoj instituciji ili tijelu koje kreditno prati Pružatelja.

**13 PRIJENOS PRAVA VLASNIŠTVA**

13.1 Prava vlasništva nad instalacijama, njihovim dijelovima, opremom i materijalima koju će Pružatelj ugraditi/instalirati ili na koji drugi način učiniti dijelom Sustava javne rasvjete koji je predmetom Ugovora o energetskom učinku tijekom izvršavanja Mjera poboljšanja energetske učinkovitosti, će biti prenesena Naručitelju nakon što Naručitelj Pružatelju isplati cjelokupni iznos Naknade na koju Pružatelj ima pravo.

13.2 Pružatelj jamči da je nositelj svih prava intelektualnog vlasništva na Mjerama poboljšanja energetske učinkovitosti te da su sva oprema, materijali ili bilo koje druge sastavnice ili dokumenti koje Pružatelj pribavlja Naručitelju, vlasništvo Pružatelja ili Pružatelj ima isključivo pravo njihovog korištenja (uz pravo na daljnje davanje na korištenje trećim osobama).

13.3 Pružatelj se obvezuje najkasnije na posljednji dan Ugovornog razdoblje prenijeti na Naručitelja prava intelektualnog vlasništva nad nacrtima, projektima, specifikacijama ili drugim dokumentima koje je Pružatelj pripremio u svrhu ovog Ugovora („Projektna dokumentacija“) i to za naknadu od kn 1,0 (jednu kunu). Pružatelj jamči Naručitelju trajno, neopozivo i neisključivo besplatno pravo korištenja (uz pravo na daljnje davanje na korištenje trećim osobama) bilo kojeg drugog nacrta, projekta, specifikacije ili drugog dokumenta, a koji je nužan ili koristan za korištenje Mjera poboljšanja energetske učinkovitosti („Dokumenti“).

13.4 Pružatelj se obvezuje nadoknaditi Naručitelju svu štetu koja je za Naručitelja proizašla uslijed povrede prava intelektualnog vlasništva trećih osoba vezano uz bilo koji dio Projektne dokumentacije i Dokumenata koju su Pružatelj ili njegovi Podugovaratelji pribavili („Povrijeđeni dio“). Obveza Pružatelja da Naručitelju nadoknadi štetu postoji pod uvjetom da Naručitelj:

a) odmah pisanim putem obavijesti Pružatelja o potraživanju;

b) ne prizna ili ne prejudicira obranu Pružatelja na tužbu ili mogućnost Pružatelja da pregovara zadovoljavajuću nagodbu;

c) omogući Pružatelju da kontrolira postupak obrane na vlastiti trošak te svake pregovore za nagodbu vezano uz tužbu; te

d) pruži Pružatelju podršku i informacije u opsegu u kojem bi iste mogle biti potrebne Pružatelju, da pomogne Pružatelju u vođenju obrane i svakim pregovorima za nagodbu vezano uz tužbu.

Pružatelj će, prema mogućnostima, bilo zamijeniti ili promijeniti povrijeđeni dio dijelom koji nije povrijeđen, ili će tražiti od Naručitelja pravo da koristi takav povrijeđeni dio.

13.5 U slučaju raskida ovog Ugovora zbog kršenja ugovora od strane Pružatelja ili njegove insolventnosti, Pružatelj jamči Naručitelju trajno, besplatno i neisključivo pravo korištenja (uz daljnje pravo davanja na korištenje trećim osobama) Dokumenata i Projektne dokumentacije u vezi s korištenjem Mjera poboljšanja energetske učinkovitosti, te u sljedeće svrhe:

a) dovršavanje projektiranja, proizvodnje, testiranja, puštanje u pogon i dostave radova Mjera poboljšanja energetske učinkovitosti, koje slijedi nakon raskida ugovora od strane Naručitelja zbog kršenja Ugovora; te

b) testiranja, korištenja, održavanja, popravljanja, nadogradnje i izmjena radova Mjera poboljšanja energetske učinkovitosti.

13.6 Prava i obveze navedene u ovom članku vrijede i nakon isteka ili ranijeg raskida Ugovora.

**14 VIŠA SILA**

14.1 Nemogućnost bilo koje ugovorne strane da ispuni uvjete i odredbe ovog ugovora neće dovesti do prava jedne Ugovorne strane na zahtjev za ispunjenjem prema drugoj ugovornoj strani, niti će se smatrati kršenjem ovog ugovora, ukoliko je neispunjenje posljedica više sile.

14.2 Viša sila, u smislu stavka 1 ovog članka, uključuje sve nepredviđene i neizbježne događaje izvan kontrole ugovorne strane. U svakom slučaju viša sila uključuje svaki izvanredan događaj, okolnost ili kombinaciju događaja i okolnosti, izvan kontrole ugovorne strane koji su nastali na, ili nakon, dana potpisivanja ovog ugovora, a koji imaju utjecaj na prava i obveze koje proizlaze iz ovog ugovora i čiji se utjecaj, niti uz razumnu pažnju Ugovornih strana, nije mogao predvidjeti, spriječiti, smanjiti ili ublažiti.

14.3 Ugovorna strana pogođena višom silom pisanim će putem obavijestiti drugu ugovornu stranu o događajima i/ili okolnostima više sile, kako je određena ovim člankom, u najkraćem mogućem roku nakon nastupa spomenutih događaja i/ili okolnosti, pri čemu će pogođena ugovorna strana u pisanoj obavijesti obavijestiti drugu ugovornu stranu o obvezama koje nije u mogućnosti izvršavati za vrijeme trajanja tih događaja i/ili okolnosti. Nakon dostavljanja navedene obavijesti drugoj ugovornoj strani, pogođena ugovorna strana nastavit će obavještavati pisanim putem drugu ugovornu stranu o svim daljnjim razvojima događaja i/ili okolnostima više sile, u najkraćem roku, kao i o roku u kojem se razumno može očekivati da će druga ugovorna strana biti u mogućnosti nastaviti obavljanje preuzetih obveza.

14.4 U slučaju nastupa događaja ili okolnosti više sile u skladu s ovim člankom, Ugovorno razdoblje biti će privremeno obustavljeno. Također, obveze koje proizlaze iz ovog ugovora bit će privremeno obustavljene sve dok okolnosti ili događaji više sile ne prestanu. Ugovorne strane obvezuju se uložiti maksimalne zajedničke napore u otklanjanju učinka više sile.

14.5 Nakon završetka više sile, rok na koji je sklopljen ovaj ugovor bit će produžen za vrijeme za koje je viša sila trajala.

14.6 U slučaju da događaji i/ili okolnosti koje predstavljaju višu silu traju duže od 180 uzastopnih dana, obje ugovorne strane bit će ovlaštene na jednostrani raskid ovog ugovora s neposrednim učinkom.

**15 RASKID UGOVORA**

**15.1 Istek i raskid ugovora**

15.1.1 Ugovor ističe zadnji dan (24:00 sata) Ugovornog razdoblja.

15.1.2 Ugovorna strana je ovlaštena jednostrano raskinuti ugovor prije njegova isteka samo u slučaju kršenja odredbi Ugovora kako je određeno u članku 15.2 i 15.3.

15.1.3 Raskid ugovora bit će bez utjecaja na ostale pravne lijekove dostupne ugovornim stranama.

**15.2 Kršenje odredbi ugovora od strane Pružatelja**

15.2.1 Naručitelj će imati pravo jednostrano raskinuti ugovor u slučaju da:

(i) Pružatelj ne izvrši Mjere poboljšanja energetske učinkovitosti u skladu s Dokumentacijom o nabavi, Ponudom, Projektom, odredbama ovog ugovora i profesionalnim i stručnim standardima (nedostatak u izvedbi) niti nakon ostavljanja naknadnog razumnog roka za ispravak uočenih nedostataka;

(ii) Pružatelj ne izvrši pravovremeno Mjere poboljšanja energetske učinkovitosti (zakašnjela izvedba) niti nakon ostavljanja naknadnog razumnog roka za ispravak uočenih nedostataka;

(iii)Izostanka Zajamčenih ušteda uslijed okolnosti na strani Pružatelja, koje su u kontroli Pružatelja i za koje Pružatelj odgovara;

(iv) Pružatelj proglasi bankrot, ili se nalazi u postupku predstečajne nagodbe, ili u postupku dobrovoljne likvidacije ili stečaja.

15.2.2 U slučajevima navedenim gore pod (i), (ii) i (iii), Naručitelj će dati Pružatelju daljnji razumni rok kako bi Pružatelj mogao popraviti kršenje ugovora. Ukoliko Pružatelj ne popravi kršenje ugovora u daljnjem razumnom roku, Naručitelj će imati pravo raskinuti ugovor slanjem pisane obavijesti Pružatelju o raskidu ugovora preporučeno poštom s povratnicom. Ugovor će se smatrati raskinutim istekom razdoblja od 15 kalendarskih dana od kada je obavijest o raskidu poslana.

15.2.3 Ukoliko ugovor bude raskinut u skladu sa prethodnim stavkom, Pružatelj će biti obvezan dovršiti sve obveze koje su tijeku u trenutku raskida, i/ili koje će dospjeti prije ili na dan raskida.

**15.3 Kršenje odredbi ugovora od strane Naručitelja**

15.3.1 Pružatelj će imati pravo jednostrano raskinuti ugovor u slučaju da Naručitelj:

a) prekrši bilo koju materijalnu obvezu previđenu ovim Ugovorom;

b) ne plati Naknadu više od 3 (tri) uzastopna mjeseca.

15.3.2 Pružatelj će imati pravo raskinuti ugovor dajući Naručitelju pisanu obavijest o raskidu poslanu s povratnicom. Ugovor će se smatrati raskinutim istekom razdoblja od 15 kalendarskih dana od kada je obavijest o raskidu poslana.

**15.4 Naknada štete za slučaj jednostranog raskida**

15.4.1 U slučaju raskida ugovora od strane Naručitelja zbog kršenja odredbi ugovora kako je određeno u članku 15.2, Naručitelj će imati pravo potraživati ugovornu kaznu i naknadu štete određenu ovim ugovorom, ukoliko se povreda ugovora sastoji u kašnjenju u provedbi Mjera koje nije uklonjeno u naknadno ostavljenom roku.

15.4.2 U slučaju da jedna ugovorna strana jednostrano raskine ugovor bez razloga i protivno odredbama ovog ugovora kojima je određen jednostrani raskid ugovora, druga ugovorna strana ima pravo na naknadu štete koja je nastala kao posljedica neosnovanog jednostranog raskida ugovora.

**16 MJERODAVNO PRAVO I NADLEŽNOST**

16.1 Ovaj ugovor je sastavljen u skladu sa i podliježe pravnim propisima Republike Hrvatske.

16.2 Ugovorne strane će sporazumno riješiti sve sporove, neslaganja ili zahtjeve koji proizlaze iz, ili su u vezi s ugovorom.

16.3 Ukoliko ne bude moguće postići mirno rješenje sporova, neslaganja ili zahtjeva koji proizlaze iz, ili su u vezi s ugovorom isti će biti riješeni pred stvarno nadležnim sudom Republike Hrvatske u *[sjedište suda]*.

**17 ZAVRŠNE ODREDBE**

**17.1 Prilozi**

**17.1.1 Prilozi koji su priloženi ovom ugovoru čine njegov sastavni dio, kako slijedi:**

Prilog 1: Projektni zadatak

Prilog 2: Ponuda

Prilog 3: Ponudbene Tablice

Prilog 4: Glavni projekt

**17.2 Broj primjeraka**

17.2.1 Ovaj ugovor je sastavljen u 4 (četri) istovjetna primjerka, od čega će svaka Ugovorna strana zadržati 2 (dva) primjerka.

**Ivanić-Grad, 12. prosinca 2018.**

**Za Naručitelja:**

**Gradonačelnik:**

**Javor Bojan Leš, dr.med.vet.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Za Pružatelja:**

**Član uprave Zoran Samardžić**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Za Pružatelja:**

**Direktor Miroslav Petek**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**